b'\n_START_ARTICLE_\nSveta Trojica, Dom\xc5\xbeale\n_START_SECTION_\nZgodovina\n_START_PARAGRAPH_\nMed zanimive dogodke druge svetovne vojne sodi tudi strmoglavljenje ameri\xc5\xa1kega bombnika Liberator v Rebri pod Martinov\xc4\x8devim vrhom pri Sveti Trojici na cvetno nedeljo, 2. aprila 1944, ob pol enajstih dopoldne. Letalo Liberator so med povratkom z bombnega poleta v Nem\xc4\x8diji napadli nem\xc5\xa1ki lovci in ga po\xc5\xa1kodovali. Nekaj \xc4\x8dlanov posadke je iz letala odsko\xc4\x8dilo, drugi pa so z njimi vred strmoglavili in zgoreli. V spomin na te dogodke so va\xc5\xa1\xc4\x8dani postavili spomenik (delo akademskega slikarja Toneta Dem\xc5\xa1arja) in ob odkritju so bili prisotni tudi \xc5\xa1e \xc5\xbeive\xc4\x8di ameri\xc5\xa1ki letalci, ki so med vojno ob\xc4\x8dutili prijaznost doma\xc4\x8dinov._NEWLINE_Na pokopali\xc5\xa1\xc4\x8du ob cerkvici je pokopan slovenski pesnik in knji\xc5\xbeevnik Dane Zajc.'